Source: https://www.riigiteataja.ee/akt/108012020002
Timestamp: 2020-08-03 09:50:55+00:00

Document:
Narkootiliste ja psühhotroopsete ainete ning nende lähteainete seaduse ja tervishoiuteenuste korraldamise seaduse muutmise seadus – Riigi Teataja
RT I, 08.01.2020, 2
30.12.2019 otsus nr 540
Vastu võetud 19.12.2019
§ 1. Narkootiliste ja psühhotroopsete ainete ning nende lähteainete seaduses tehakse järgmised muudatused:
1) paragrahvi 111 tekst muudetakse ja sõnastatakse järgmiselt:
„(1) Narkomaaniaraviregister on andmekogu, mida peetakse narkomaania esinemise analüüsimiseks, narkomaania leviku ennetamiseks ja ravi tõhususe hindamiseks, tervishoiuteenuste korraldamiseks, diagnostika ja ravi käsitluse hindamiseks, tervisepoliitika väljatöötamiseks ning statistika ja teadusliku uurimistöö, sealhulgas epidemioloogiliste uuringute tegemiseks.
(9) Narkomaaniaraviregistri vastutav töötleja on Tervise Arengu Instituut.”;
„§ 182. Käesoleva seaduse § 111 rakendamise erisus
(2) Narkomaania ravijuhtude andmed, mis on kantud narkomaaniaraviregistrisse enne 2020. aasta 1. veebruari, arhiveeritakse isikustamata kujul vastavalt narkomaaniaraviregistri põhimääruses sätestatule.”.
§ 2. Tervishoiuteenuste korraldamise seaduses tehakse järgmised muudatused:
1) paragrahvi 592 lõige 12 muudetakse ja sõnastatakse järgmiselt:
„(12) Patsiendil on õigus edastada tervise infosüsteemi isikuandmeid teenuste pakkumiseks ja temaga ühenduse võtmiseks, samuti parema tervishoiuteenuse saamiseks ja terviseseisundi hindamiseks, sealhulgas tarkvaralahenduse kasutamiseks vastavalt käesoleva seaduse § 591 lõike 3 alusel kehtestatud tervise infosüsteemi põhimääruses sätestatule.”;
2) paragrahvi 592 täiendatakse lõikega 13 järgmises sõnastuses:
„(13) Tervishoiuteenuse osutajal on õigus edastada tervise infosüsteemi isikuandmeid tarkvaralahenduse kasutamiseks vastavalt käesoleva seaduse § 591 lõike 3 alusel kehtestatud tervise infosüsteemi põhimääruses sätestatule.”.
§ 3. Käesolev seadus jõustub 2020. aasta 1. veebruaril.

References: § 1
 § 111

§ 2
 § 591
 § 591

§ 3